দৈনিক পূর্বকোণ গভীর দুঃখ ও বেদনার সাথে জানাচ্ছে যে, গতকাল মিরসরাইয়ে এক মর্মান্তিক দুর্ঘটনায় ৪৮ জন কিশোরের প্রাণহানি ঘটেছে। এদের মধ্যে কয়েকজন বাদে সবাই স্কুলের ছাত্র। ছেলেহারা মা বাবাদের আহাজারিতে মিরসরাইর বাতাস ভারী হয়ে উঠেছে। এই দুঃসংবাদ জানাজানি হওয়ার সাথে সাথে সমগ্র চট্টগ্রাম হয়ে পড়েছে শোকে স্তব্ধ  । নগরীতে অফিস আদালত,ব্যবসা প্রতিষ্ঠান, দোকান পাট সর্বত্র শোকের কালো ছায়া নেমে এসেছে। একসঙ্গে এতগুলো কিশোরের মৃত্যুর ঘটনায় সবাই শোকাহত।